**OBRAZLOŽENJE**

**ZA NACRT PRAVILNIKA O NAČINU OBAVLJANJA ZDRAVSTVENIH PREGLEDA OSOBA POD ZDRAVSTVENIM NADZOROM**

Ovaj Pravilnik donosi se u svrhu provedbe Akcijskog plana za administrativno rasterećenje gospodarstva koji je prihvaćen zaključkom Vlade Republike Hrvatske.

Jedna od mjera Akcijskog plana za administrativno rasterećenje gospodarstva – u dijelu Sanitarni i zdravstveni uvjeti, u točki 1, 1.1, 1.2 i 1.3 je smanjiti učestalost obavljanja zdravstvenih pregleda s dva puta godišnje na jednom godišnje, kao i smanjiti obvezu zdravstvenog pregleda za radnike koji rade u proizvodnji i prometu kozmetičkih proizvoda, a koji tijekom svoga rada na tim poslovima dolaze u dodir isključivo sa zapakiranim kozmetičkim proizvodima.

Pravilnik o načinu obavljanja zdravstvenih pregleda osoba pod zdravstvenim nadzorom („Narodne novine“, broj 23/94 i 93/00) donesen je na temelju Zakona o zaštiti pučanstva od zaraznih bolesti („Narodne novine“, broj 60/92) koji više nije na snazi te je sukladno navedenom potrebno donijeti novi pravilnik kojim će se utvrditi način obavljanja zdravstvenih pregleda osoba pod zdravstvenim nadzorom.